Damaskus
Damaskus on Süüria pealinn. Kuulub maailma vanimate linnade hulka. Asub Süüria edelaosas Baradá jõe kaldal. Damaskus on Süürias suuruselt teine linn Aleppo järel. See on üks peamisi Levandi kultuuri- ja usukeskusi. Damaskuses on poolkõrbeline kliima, kuna läänes asuv Antiliibanoni mäestik peab kinni Vahemerelt tuleva niiske õhu ja vihma. 2011. aastal oli hinnanguline elanike arv 1 711 000. Suurim vähemus on kurdid (umbes 300 000). Enamik elanikke on usult sunniidid. Damaskuses on üle kahe tuhande mošee, neist tuntuim on Umaijaadide mošee ehk Damaskuse Suur mošee. 10-15% elanikest on kristlased. Damaskus jaguneb 15 linnaosaks ja need omakorda kokku 95 asumiks. Yarmūk, mis loetakse eraldi asulaks, kuulub koos Damaskuse linnaga Damaskuse kubermangu.